15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 377  της 15 Σεπτ./5 Οκτ. 1973 (ΦΕΚ Α΄ 273) Περί ειδικής δοκιμασίας πτυχιούχων Ορθοδόξων Θεολογικών Σχολών προς αναγνώρισιν του πτυχίου των παρά τη Θεολογική Σχολή του Πανεπιστημίου Θεσσαλονίκης. Έχοντες υπ’ όψει το άρθρ. 220 του Νόμ. 5343/32 «περί οργανισμού του Πανεπιστημίου Αθηνών» ισχύοντος και δια το Πανεπιστήμιον Θεσσαλονίκης δυνάμει του από 27/7-14/8-1935 Προεδρικού Δ/τος, προτάσει του Ημετέρου επί της Εθνικής Παιδείας και Θρησκευμάτων Υπουργού στηριζομένη εις ομοίας της Συγκλήτου και της Θεολογικής Σχολής του Πανεπιστημίου Θεσσαλονίκης ληφθείσας κατά τας συνεδρίας αυτών από 13.12.72, 3.3.73 και 18.4.73 και εις γνωμοδότησιν του Συμβουλίου Επικρατείας, διατυπωθείσαν δια της υπ’ αριθ. 443/12.7.1973 πράξεως αυτού, προτάσει του επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Πτυχιούχοι Ορθοδόξων ομοταγών Θεολογικών Σχολών, εφ’ όσον επιθυμούν αναγνώρισιν του πτυχίου των οφείλουν να υποβληθούν εις εξετάσεις συνισταμένας εις τα κάτωθι: 1.Σύνταξιν εν αιθούση δοκιμίου επί θεολογικού θέματος, διδομένου υπό τετραμελούς επιτροπής, οριζομένης υπό της Σχολής προς διαπίστωσιν. α)Της γνώσεως της νέας Ελληνικής γλώσσης και β)Της ικανότητος Θεολογικής συνθέσεως. 2.Μετάφρασιν εις την νέαν ελληνικήν εν κειμένου της Καινής Διαθήκης και ετέρου κειμένου εκκλησιαστικού πατρός, προς διαπίστωσιν της γνώσεως της αρχαίας ελληνικής γλώσσης. 3.Εμφάνισιν ενώπιον της ως άνω Επιτροπής δια θεολογικήν συζήτησιν προς διαπίστωσιν της γενικής θεολογικής καταρτίσεώς των. Άρθρ.2.-Οι κατά το άρθρ. 1 πτυχιούχοι δύνανται να προσέρχωνται εις εξετάσεις της αμέσως επομένης εξεταστικής περιόδου από της ημέρας της υποβολής της αιτήσεώς των. Επιτυχών θεωρείται ο λαβών εις εκάστην των εν άρθρ. 1 εξεταστέων, χαρακτηριζομένων δια των αριθ. 1, 2 και 3, τουλάχιστον τον βαθμόν καλώς 5. Ο αποτυχών δύναται να προσέλθη εις τας επομένας εξεταστικάς περιόδους. Αι εξεταστικαί περίοδοι, καθ’ ας δύναται να προσέρχωνται οι ενδιαφερόμενοι είναι το χρονικόν διάστημα μεταξύ των ημερομηνιών : 1ης έως 15ης Ιουνίου, 15ης έως 30ής Οκτωβρίου και 1ης έως 15ης Φεβρουαρίου εκάστου έτους. Άρθρ.3.-Το κατά τον ως άνω τρόπον αναγνωριζόμενον πτυχίον είναι ισότιμον προς το υπό της Σχολής χορηγούμενον τοιούτον. (Αντί των σελ. 463(α)-466,03) Σελ.463(β) Τεύχος 593-Σελ.125 Θεολογική Σχολή Πανεπιστημίου Θεσ/νίκης 31.Ε.β.11-15 Άρθρ.4.-1.Εις τον προσελθόντα και επιτυχόντα εις    τας    ως    άνω    εξετάσεις    χορηγείται    ενδεικτικόν επιτυχίας του οποίου ο τύπος έχει ως κάτωθι: ΕΛΛΗΝΙΚΗ ΔΗΜΟΚΡΑΤΙΑ  ΑΡΙΣΤΟΤΕΛΕΙΟΝ ΠΑΝΕΠΙΣΤΗΜΙΟΝ  ΘΕΣΣΑΛΟΝΙΚΗΣ  ΘΕΟΛΟΓΙΚΗ ΣΧΟΛΗ ΑΡΙΘ. ΕΝΔ. ΕΝΔΕΙΚΤΙΚΟΝ Ο…………………………..ΕΚ……………… ΠΤΥΧΙΟΥΧΟΣ ΤΗΣ ΘΕΟΛΟΓΙΚΗΣ ΣΧΟΛΗΣ………………ΥΠΕΣΤΗ ΕΥΔΟΚΙΜΟΣ ΤΗΝ ΥΠΟ ΤΩΝ ΠΑΝΕΠΙΣΤΗΜΙΑΚΩΝ ΝΟΜΩΝ ΟΡΙΖΟΜΕΝΗΝ ΔΟΚΙΜΑΣΙΑΝ ΠΡΟΣ ΑΝΑΓΝΩΡΙΣΙΝ ΤΟΥ ΠΤΥΧΙΟΥ ΤΗΣ ΘΕΟΛΟΓΙΑΣ ΕΝ ΕΛΛΑΔΙ. ΕΝ ΘΕΣΣΑΛΟΝΙΚΗ ΤΗ ……………………… Ο ΚΟΣΜΗΤΩΡ                       Ο ΓΡΑΜΜΑΤΕΥΣ 2.Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Πρ. Δ/τος. 